b'\n_START_ARTICLE_\nLektorius\n_START_SECTION_\nIstorija\n_START_PARAGRAPH_\nLektorius prad\xc5\xbeioje buvo universiteto mokytojas, skaitantis paskaitas, ta\xc4\x8diau turintis tik lektorat\xc4\x85 (pasen. Lekt\xc5\xabra) ir tarp profesori\xc5\xb3 u\xc5\xbeimantis pana\xc5\xa1i\xc4\x85 pad\xc4\x97t\xc4\xaf kaip docentai Artist\xc5\xb3 fakultete, turintis ma\xc5\xbeiau teisi\xc5\xb3 akademiniame valdyme (administracijoje) nei profesorius. Lektoriumi taip pat buvo vadinamas asmuo, skaitantis paskaitas (pvz., pastorius, papildomai d\xc4\x97stantis gimnazijoje). \xc2\xa0\n_START_SECTION_\nVokietija\n_START_PARAGRAPH_\nVokietijos universitetuose, kitose auk\xc5\xa1tosiose mokyklose lektoriumi taip pat vadinamas d\xc4\x97stytojas, d\xc4\x97stantis savo gimt\xc4\x85j\xc4\x85 kalb\xc4\x85 filologijos padaliniuose ir studij\xc5\xb3 programose. Da\xc5\xbeniausiai \xe2\x80\x93 gimtakalbis pranc\xc5\xabzas arba ispanas (Romanistika) arba britas (Anglistika). Be kalbos mokymo (\xc5\xber. \xe2\x80\x99\xe2\x80\x99kalbos kursai\xe2\x80\x99\xe2\x80\x99) lektorius taip pat da\xc5\xbenai d\xc4\x97sto \xe2\x80\x9enacionalinius\xe2\x80\x9c atitinkamos valstyb\xc4\x97s dalykus (Literat\xc5\xabra, kra\xc5\xa1totyra, taip pat kalbotyra)._NEWLINE_Lektoriaus statusas universitete gali labai skirtis. Lektorius Vokietijoje paprastai yra jaunesnysis mokslininkas, turintis terminuot\xc4\x85 sutart\xc4\xaf (2-6 m.). Lektorato metu nema\xc5\xbeai lektori\xc5\xb3 rengia disertacijas. I\xc5\xa1imtinais atvejais yra sen\xc5\xb3 lektori\xc5\xb3, turin\xc4\x8di\xc5\xb3 neterminuotas darbo sutartis (XX a. 8 de\xc5\xa1. laikotarpio)._NEWLINE_DAAD lektorius \xe2\x80\x93 Vokietijos akademini\xc5\xb3 main\xc5\xb3 tarnybos (DAAD) siun\xc4\x8diamas d\xc4\x97stytojas germanistas, u\xc5\xbesienio auk\xc5\xa1tosiose mokyklose mokantis vokie\xc4\x8di\xc5\xb3 kalbos, atstovaujantis DAAD, informuojantis bei konsultuojantis su vokie\xc4\x8di\xc5\xb3 kalba ir kult\xc5\xabra bei apskritai Vokietija susijusius klausimus (Studijos Vokietijoje, gyvenimas, darbas joje)._NEWLINE_Greta DAAD lektori\xc5\xb3 taip pat veikia kalbos asistentai (Sprachassistent). Kalbos asistentas \xe2\x80\x93 prie\xc5\xa1ingai, nei lektorius \xe2\x80\x93 vokie\xc4\x8di\xc5\xb3 kaip u\xc5\xbesienio kalbos moko kalbos centre, kitokioje \xc4\xafstaigoje. Roberto Bo\xc5\xa1o fondas (Robert Bosch Stiftung) bei Austrijos main\xc5\xb3 tarnyba (\xc3\x96AD) siun\xc4\x8dia lektorius. Jie taip pat moko vokie\xc4\x8di\xc5\xb3 kalbos ir literat\xc5\xabros, skleid\xc5\xbeia kult\xc5\xabr\xc4\x85. \xc2\xa0\n_START_SECTION_\nSkandinavija\n_START_PARAGRAPH_\nSkandinavijos, \xc5\xa0iaur\xc4\x97s \xc5\xa1ali\xc5\xb3 universitetuose, kitose auk\xc5\xa1tosiose mokyklose (Universiteto) lektorius yra nuolatinis d\xc4\x97stytojas (mokytojas), kurio pareiga yra ne tik d\xc4\x97styti, bet taip pat ir tyrin\xc4\x97ti. Lektoratai b\xc5\xabdingi visiems fakultetams. Reikalavimas \xe2\x80\x93 daktaro (PhD) laipsnis. \xc2\xa0'